Pjotr Kapitsa

Pjotr Leonidovitš Kapitsa (, 8. heinäkuuta (J: 26. kesäkuuta) 1894 – 8. huhtikuuta 1984) oli neuvostoliittolainen fyysikko. Kapitsa syntyi Kronstadtissa vuonna 1894 ja valmistui Pietarin yliopistosta vuonna 1918. Tämän jälkeen hän työskenteli Ernest Rutherfordin kanssa kymmenen vuotta Cavendishin laboratoriossa. Arvostetun Royal Societyn jäsen hänestä tuli vuonna 1929. Vuosien 1930 ja 1934 välisenä aikana hän työskenteli Mondin laboratoriossa. Näiden vuosien aikana hän teki monia tieteellisiä saavutuksia. 

Kapitsa sai vuonna 1978 Nobelin fysiikanpalkinnon tutkimuksistaan aineen käyttäytymisestä matalissa lämpötiloissa. Palkinto oli jaettu puoliksi kosmisen taustasäteilyn löytäneiden Arno Penziaksen ja Robert Wilsonin kanssa.

Kapitsa tunnettiin vahvana Stalinin vastustajana.

Vuonna 1982 löydetty päävyöhykkeen asteroidi 3437 Kapitsa on nimetty fyysikon mukaan.

Lähteet 
 Pjotr Kapitsa. Encyclopaediae Britannica.

Viitteet

Aiheesta muualla 
 Biografia Nobel-säätiön sivuilla. 

Venäläiset fyysikot
Neuvostoliittolaiset fyysikot
Moskovan fysiikan ja teknologian instituutin professorit
Nobelin fysiikanpalkinnon saajat
Sosialistisen työn sankarit
Vuonna 1894 syntyneet
Vuonna 1984 kuolleet